Itzhak Perlman (Hebreeus: יצחק פרלמן‎; * 31 Augustus 1945 - ) is 'n Israeli-Amerikaanse violis, dirigent, en musiekpedagoog. Perlman het in die loop van sy loopbaan reeds wêreldwyd opgetree, asook deur die VSA. Hy het opgetree tydens sulke geleenthede soos 'n staatsdinee by die Withuis ter ere van Koningin Elizabeth die Tweede van die, Verenigde Koninkryk en tydens die Presidensiële inhuldiging van President Obama van die VSA. Hy het ook die Detroit Simfonieorkes sowel as die Westchester Filharmonies Orkes gedirigeer. In 2015 was die Presidensiële Vryheidsmedalje aan hom toegeken. Perlman was in 1945 in Tel Aviv gebore in 'n Joodse gesin. Sy ouers, Chaim en Shoshana Perlman, was boorlinge van Pole en het in die 1930's na die Britse Protektoraat van Palestina geïmmigreer voordat hulle ontmoet en later getroud is. Perlman het op die ouderdom van vier jaar polio opgedoen. Hy loop sedertdien met behulp van krukke en beenstutte en speel die viool in 'n sittende posisie. Hy gebruik sedert 2018 krukke of 'n elektriese skoeter vir beweeglikheid. Perlman het die eerste keer in die viool begin belangstel nadat hy 'n uitvoering van klassieke musiek op die radio aangehoor het.